हमें अपना क्षेत्ररक्षण सुधारना होगा : रोहित | WeForNewsHindi | Latest, News Update, -Top Story
हमें अपना क्षेत्ररक्षण सुधारना होगा : रोहित
रोहित और महमुदुल्लाह (फाइल फोटो)
भारतीय किक्रेट टीम के कप्तान रोहित शर्मा भले ही निदास ट्रॉफी टूर्नामेंट में खेले गए अपने दूसरे मैच में बांग्लादेश के खिलाफ मिली जीत से खुश हैं, लेकिन उनका कहना है कि टीम को अपने क्षेत्ररक्षण में सुधार करना होगा। आर. प्रेमदासा स्टेडियम में खेले गए इस मैच में भारत ने बांग्लादेश को छह विकेट से हराया।
बांग्लादेश ने पहले बल्लेबाजी करते हुए निर्धारित 20 ओवरों में आठ विकेट के नुकसान पर 139 रन बनाए थे। शिखर धवन (55) की शानदार अर्धशतकीय पारी के दम पर भारत ने चार विकेट गंवाकर 140 रन बनाए औ? छह विकेट से जीत हासिल की।
मैच के बाद एक बयान में रोहित ने कहा, हमारा प्रदर्शन शानदार था। इस प्रदर्शन की हमसे उम्मीद थी। हमने श्रीलंका के खिलाफ खेले गए मैच में अपनी गलितयों से सबक लिया। मुझे लगता है कि गेंदबाजों ने योजनाओं को अच्छे से लागू किया।
रोहित ने कहा, हमने अपना सामान्य प्रदर्शन करने की कोशिश की। हालांकि, हमें कैच छोड़ने की गलतियां कम करनी होगी। हमें हर मैच के साथ अपने क्षेत्ररक्षण में सुधार करना होगा।
Related Topics:India vs Bangladeshnidahas trophy t20खेल
निशानेबाजी : विश्व कप में अंजुम ने जीता रजत